ما ته په دغو کسانو کي چي د افغانستان وو، یوه کس خپله کیسه راته وکړه، ویل يې، چي: موږ په یوه کښتۍ کي ۴۸ تنه سپاره وو، کله چي د اوبو منځ ته ورغله، کښتۍ پر منځ ماته سوه، ما ټولو کسانو ته کتل چي اوبو ډوبول، ما د کښتۍ یوه کوچنۍ ټوټه ونیوله پر هغه مي ځان ټنیګ کړ، ځينو نورو کسانو هم همداسي د خپلو ځانونو د ژغورني لپاره هڅي کولې، خو تر ډېر ځنډ وروسته موږ پولیسو ونیولو او د ۴۸ کسانو څخه یوازي ۱۲ تنه پاته سوو، نور ټول اوبو یووړل او مړه سول